
KIRISH 

Til o*zi mansub bo lgan millatning madaniy olamini, xarakter-xususiyatini ham namoyon 
etib turuvchi asosiy omillardan biri ekanligi barchaga ayon. Til va madaniyat orasidagi ayni shu 
munosabatni tekshirib tadqiq etish ham bugungi kun tilshunosligining muhim masalalaridan 
sanaladi. Ma’lum millat vakillariga yoxud jamiyat a’zolariga xos bo‘lgan urf-odat, rasm-rusum, 
xarakter-xususiyat hamda madaniyati bilan bog‘liq boshqa bir jihatlarning til birliklarida sezilib 
turishi kabi masalarni lingvokulturologiya tekshiradi. Lingvokulturologiya bu — tilshunoslikning 
bir sohasi. Manbalarda Maslova uni fan sifatida e’tirof etadi[1]. Lingvokulturologiya XIX 
asrning 90-yillarida vujudga kelgan. Lingvokulturologiya ma’lum millatga oid o‘ziga xos 
madaniyatning, umuman olganda, xos xususiyatlarning tilda aks etishidir. 

ASOSTY QISM 

Lingvokulturologik ahamiyat kasb eta oluvchi o‘ziga xos birliklardan biri bu frazemalardir. 
Frazemalar turg‘un birikmalar hisoblanib, ularda ma’lum bir xalqning o‘ziga xos dunyosi va 
qiyofasi obrazli tarzda namoyon bo‘ladi. Frazeologizmlar tarkibidagi biror so‘zi bilan yoxud 
anglatayotgan ma’nosi bilan o‘zi mavjud til tegishli bo lgan millat haqida milliy-madaniy 
axborot beradi. 

Xalq tilida mavjud iboralar shu xalqning fe’l-atvorini, urf-odatlarini, mentaliteti hamda 
o‘ziga xos tabiati, xarakter, xususiyatlarini ham o‘zida aks ettirib turadi. 

O‘zbek tilt leksikasida mavjud frazemalarning deyarli hammasi_ lingvokulturologik 
xususiyatga ega. Chunki Masalan, go‘li ochiq frazemasi saxiy ma’nosida qo‘llanuvchi belgi 
bildiruvchi frazema bo‘lib, aynan tanti va mehmondo‘st, hojatbaror xalqimizning vakillariga 
nisbatan ishlatiladi. 

Iboralar nafaqat xalq jonli tilida ishlatiladi, balki badiiy asarlarda ham muallif va 
qahramonlar tilidan go‘llaniladi. Bu esa muallif badiiy niyatini ochib berishga xizmat qiladi. Bu 
jarayon badiiy asarlar paydo bo‘lgan davrlardanog mavjud bo‘lgan. “Frazeologizm ifoda vositasi 
sifatida qaralganda Arastuga borib taqaladi’”. Tilda, shu jumladan, badiiy adabiyot tilida 
frazeologik iboralarning vujudga kelishini to‘g‘ri tushunish uchun_ bir-biridan § keskin 
farqlanuvchi ikki hodisani alohida-alohida tekshirib ko‘rish lozim. Ulardan biri erkin so‘z 
birikmalarining frazeologik iboralar sifatida turg‘unlashuvini keltirib chiqaradigan ichki til 
qonuniyatlari bo‘lsa, ikkinchisi, tilga alogasi bo‘lmagan har xil ekstralingvistik faktorlarning 
ta’siridir. Frazeologik birliklarning paydo bo‘lishini o‘rganishda deb yozadi A.P.Xazanovich, 

ularni keltirib chiqaradigan til vositalari, til protsessorlari, iboralarning shakllanish texnikasi) 
bilan bir gatorda sirtqi hodisalarni ya‘ni frazeologik birlik vujudga keladigan sohalar: kasb-hunar 
va ijtimoiy muhitni turlicha hayot sharoitlarini ham tekshirish lozim. Chunki har xil tipdagi 
frazeologik birliklarning shakllanishida bu ikki faktorning salmog‘i turlichadir. Masalaning bu 
taxlitda qo‘yilishi ayrim iboralarning vujudga kelishida ishtirok etmas ekan,degan fikrni 
anglatmaydi,albatta. Har qanday iboraning, frazeologik birlikning vujudga kelishida sirtqi 
omilning ta‘siri bo‘ladi. Bundan kelib chiqadiki, iboraning vujudga kelishida tashqi muhit omil 
boladi va ayni shu muhit yoki sharoit xususiyati iborada aks etadi. Badiiy asarda frazemaning 
qo llanilishi esa tasvir etilayotgan muhitning va obrazlarning haqqonty ifodasini ta’minlaydi. 
Shuningdek, asarda aks etayotgan qahramon hamda u mansub bo‘lgan jamiyat,umuman, 
millatning madaniy hayotini yorqin va obrazli chizishiga muhim vosita bo‘ladi. Bu esa iboralar 
lingvokulturologik ahamiyatining badity asarda yuzaga chiqishidir.“Shaytanat” asarida ham 
iboralar lingvokulturologik ahamiyat kasb etgan bo‘lib, bular orqali xalqimiz madaniyatiga oid 
tushunchlar o‘z ifodasini topganligini ko‘ramiz. Zero, har bir iborada ma’lum bir millat suvrati 
chiziladi. Quyida ularning ayrimlarini keltirib o‘tamiz. Bu holat, aynigsa, dialoglarda yaqqol 
ko‘zga tashlanadi: 

- Jon oshnam, meni giynama, menga yordaming kerak. 

- Oz Kuching bilan meni bu yerdan chigarib ketganingda rahmat aytardim. Sen bo ‘lsa bir 
boshi buzugning marhamati bilan menga ozodlik bermogchi bo‘libsan. Miyang aynib golibdi. 
(Shaytanat. 1-kitob. 9-bet) 

Yuqorida keltirilgan dialogda go‘llangan “miyasi aynimoq” iborasi aslida “fikrlash 
qobiliyatini yo‘qotmoq” ma’nosini bildiradi. O‘zbek tilida “miya” asosidagi frazemalar 
talaygina”, “miyasini achitdi’, “miyasi g‘ovlab ketdi”, “miyasini gotirdi”, “miyasida danak 
chaqdi” va hokazo. Lekin ma’nolarida bir xillik yo‘q. Yuqoridagi iboradan so‘zlovchining 
foydalanishi tinglovchini kamsitilganligi, haqorat qilinganlikni anglatadi va shu kabi iboralar 
juda kuchli g‘azab yoxud ziddiyat yuzaga kelganida qo‘llanadi. Asarda iboraning Anvar tilidan 
eng yaqin do‘sti Elchinga nisbatan aytilganining o‘zi uning zamirida hazil, kinoya mavjudligini 
ko‘rsatadi. Anvar bu yerda Elchinday yosh, oq-u qorani tanigan (qamoqdan keyin), soddadil 
yigitning Asadbek otli “boshi buzuq” qa qo‘shilib golganiga hayronlik ishorasini bildiradi, 
bundan ranjiganini oshkor etadi. 

O‘zbek tilida tana azolarini ifodalovchi so‘zlar yordamida tuzilgan iboralar va birikmalar 


mavjud. Xususan, buni “yurak” so‘zi ishtirokidagi frazemalarda ham ko‘rish mumkin: 

U tubsizlik sari uchdi. Nafasi qaytdi. Onasi “ baxtsizlikka uchrasang”’ “la ilaha illolloh”, 
deb aytgin” degan edi. Bu o‘gitni gqariyb unutgan ham edi. Hozir, yuragi ginidan chigayozgan 
holda qorong 7 bo‘shliq sari uchib borayotganda shu so ‘zlarni esladi 

Keltirilgan ibora ham xalqimiz tomonidan ko‘p foydalaniladi. U asosan ikki holat yuzaga 
kelganida ishlatiladi:1) qo*rquv yuzaga kelganida; 2) shodlangan paytda; 

Bu yerda birinchi holatni kuzatdik. Zohid ham qulab tushayotganidan, ham umri davomida 
unutib go‘ygani Ollohning yordamga kelgani (muborak so‘zlarni eslatganidan)dan, u bilan 
yuzma yuz bo‘lish ehtimolidan qo‘rquvga tushdi. Go‘yoki tanasidagi urib turgan yuragi joyidan 
chigib ketayotgandek tuyuladi. 

Bundan tashqari asarda qahramonlar tilidan keltirilgan “Qo‘y o‘gzidan cho‘p olmagan” 
iborasi — nihoyat darajada beozor, mo‘min “fe’l-atvorni bildiruvchi frazema bo‘lib, yuvosh, 
xushfe’l insonlarga nisbatan ishlatiladi. Bu frazemaning ham lingvokulturologik ahamiyati 
mavjud. Bunda ham shaklan, ham mazmunan xalqimiz madaniyati va ma’naviyatiga xos belgilar 
mavjud.Xalqimiz turmush tarzida azaldan chorvadorlik ishi muhim o‘rin tutgan. Iborada aynan 
yuvosh jonivor qo‘y obrazining keltirilganligi ham mana shu omilga bog‘liq. Cho‘p obrazi ham 
xalq og‘zaki ijodi namunalarida juda ko‘p uchraydigan predmet sanaladi. Yoki “Terisiga somon 
tiqqan” iborasi ham azaldan dehgonchilik, chorvachilik bilan shug‘ullangan xalqimizning 
turmush tarziga bevosita xosdir. Qattiq azoblamoq, qiynamoq ma’nosida qo‘llanuvchi bu iborada 
aynan somon detalining ishtirok etishi iboraning xalqchil ruhini namoyon qiladi. Shu bilan birga 
“Og‘ziga tolqon solmoq” — mutlaqo gapirmaslik, “To‘ydan oldin nog‘ora chalmoq” — 
bajarilmagan holat yoki harakatni ovoza qilmogq, “Chuchvarani xom sanamoq” — xato o‘ylamogq, 
“Kindigi kesilgan” — tug‘ilgan, “Kindik qoni tomgan” — tug‘ilgan, “Ikki dunyoda ham” — hech 
qachon, “Izzat nafsiga tegmoq” — kamsitadigan so‘z aytmogq, “To‘nini teskari kiymoq” — fikridan 
qaytmogq, “Zuvalasi pishiq” — a’zoyi badani chiniqqan kabi frazemalar ham keng qo‘llangan va 
ular gahramon xarakteri bilan birga o‘zida mentalitetimizga aloqadorlikni ham tashiydi. Bunday 
iboralarng ba’zilari tarkibidagi so‘zlari bilan, ba’zilari anglatayotgan ma’nosi bilan 
lingvokulturologik xususiyatga ega bo‘lgan frazemalarga yaqqol misol bo‘ladi. Bular tarkibidagi 
so*z va uning ma’nosi jihatidan ham aynan xalqimiz madaniyati va turmush tarziga xos, xalqchil 
bir tushunchalarni o‘zida ifodalagan. Bunday iboralar tilimizda juda ko‘plab uchraganligi holida, 
ularni og‘zaki va yozma qo‘llanishi nutqning jozibasini bo‘yoqdor va obrazliligini ta’min etadi. 
Iboralar ko‘pincha so‘zlashuv uslubi va badiiy uslubga xos bo‘lib, kinoya va gochiriqlarga boy 
bo‘ladi. Ko‘chma ma’noda keluvchi bu birliklarda yugorida ta’kidlaganimizdek, o‘zi tegishli 
bo‘lgan til birliklariga oid xususiyatlar madanty jihatdan ko‘rinib turadi. Iboralar nafaqat xalq 
jonli tilida ishlatiladi, balki badiiy asarlarda ham muallif va qahramonlar tilidan go‘llaniladi. Bu 

esa muallif badily niyatini ochib berishga xizmat qiladi. Bu jarayon badily asarlar paydo bo‘lgan 
davrlardanoq mavjud bo‘lgan. “Frazeologizm ifoda vositasi sifatida qaralganda Arastuga borib 
taqaladi”. Yozuvchi tili va frazeologiyasiga bag‘ishlangan ishlarda yangidan ijod qilingan ayrim 
iboralar keltirilsa ham, lekin yozuvchining ibora yaratishdagi texnikasi tilda frazeologik 
iboralarning vujudga kelish yo‘llari, badiiy-estetik va stilistil qiymati maxsus tekshirilmaydi. 
Vaholanki, busiz yozuvchi tili va uslubining o‘ziga xos tomonlarini namoyon etish mumkin 
emas. 
XULOSA 

Xulosa qilib aytganimizda “Shaytanat” asarida milliy xalq xarakteri, ma’naviyatini ochib 
beruvchi frazemalar anchagina bo‘lib, ulardan foydalanish ham yozuvchi badiiy mahoratini, 
ham qahramon xarakteristikasini, asosiysi esa, o‘zbek millatiga xos xususiyatlarni to‘laqonli 
ochib berishga xizmat qiladi. 

